El vencedor de l'edició del 2012 i campió olímpic de contrarellotge, Bradley Wiggins (), anuncià el 31 de maig de 2013 que renunciava a defensar el títol per culpa d'una infecció pulmonar i dolor al genoll. Aquest reconeixement posa fi a la polèmica al voltant del lideratge en el si de l'equip entre Wiggins i Christopher Froome, el gran favorit a la victòria final després de l'inici de temporada fet. Amb tot, abans de la lesió de Wiggins, l'Sky havia anunciat a principis de maig de 2013 que Froome seria el cap de files durant el Tour, mentre Wiggins havia indicat que volia doblar Tour i Giro. Alberto Contador (), dues vegades guanyador del Tour el 2007 i 2009, va dir que l'absència de Bradley Wiggins no el faria canviar la seva estratègia, ja que creia que el veritable favorit a la victòria final era Chris Froome. El tercer classificat en el Tour de França de 2012, Vincenzo Nibali (), guanyador del Giro d'Itàlia de 2013, tampoc pren part en aquesta edició del Tour.